
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Търговско- складов обект в гр. Монтана на „Техномаркет България” АД, гр. София
Дата на извършване на проверката: 05.04.2017 г.

Място на извършване на проверката: гр. Монтана
Проверени компоненти и фактори на околната среда:
· Води
· Опасни химични вещества
· Екологични щети 

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условия в Разрешително № 13710075/24.07.2015 г. за заустване на отпадъчни води в коригирано дере „Чернил“, издадено от БДДР- Плевен;
· Закон за отговорността за предотвратяване и отстраняване на екологични щети (ЗОПОЕЩ);
· Закон за защита от вредното въздействие на химичните вещества и смеси (ЗЗВВХВС), вкл. Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали /Регламент (ЕО) № 1907/2006 (REACH)/ и Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители;

· Наредба за реда и начина за съхранение на опасни химични вещества и смеси.
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-111/03.04.2017 г. на директора на РИОСВ – Монтана за извършване на комплексна проверка на място на обект за Търговско- сладов обект в гр. Монтана на „Техномаркет България” АД, гр. София.
На 05.04.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-111/03.04.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-22/05.04.2017 г.
Проверени са:

· Търговско - складов обект в гр. Монтана;

· Пречиствателно съоръжение за отпадъчни води /пречиствателна станция Биоклар -15/;
· Измервателно устройство- разходомер Сименс ОСМ- ΙΙΙ на изход битово-канализационен колектор;
· Документи и данни, свързани със законовите и подзаконови нормативни актове по околна среда.
Констативна част:

Основна дейност на дружеството на обекта – търговия с битова техника (телевизори и аудио, компютри и периферии, телефони и таблети, домакински ебектроуреди и малки електроуреди, фото и видео уреди, ингрови конзоли, аксесоари и игри и др.) 
1. Компонент „Води”
Обектът е водоснабден от водопроводната мрежа на града въз основа на договор с „ВиК“ ООД, гр. Монтана. Отпадъчните битово-фекални води след пречистване и дъждовните води се заустват в в коригирано дере „Чернил“, за което е издадено от БДДР- Плевен разрешително за ползване на воден обект. Води се дневник на количествата заустени отпадъчни води. През 2016 г. е извършен собствен мониторинг на заустените отпадъчни води по показатели с определени в разрешителното индивидуални емисионни ограничения (ИЕО). Изпитванията на взетите пробите отпадъчни води е осъществено от акредитирана лаборатория и съгласно резултатите, разписани в протоколите няма превишения на ИЕО. В инспекцията е представен от дружеството доклад по изпълнение на условията, поставени в разрешителното.
2. Екологични щети 
Дружеството извършва дейности по ползване на воден обект за заустване на отпадъчни води, за което е издадено разрешително по реда на ЗВ и в тази връзка попада в приложното поле на точка 3 от Приложение № 1 към чл. 3, т. 1 от ЗОПОЕЩ. Операторите, извършващи дейности по приложение № 1 ЗОПОЕЩ изготвят собствена оценка (чл. 3, ал.1 от Наредба №1) за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008г. за вида на превантивните и оздравителните мерки в предвидените случаи от ЗПОЕЩ и за минималния размер на разходите за тяхното изпълнение. При проверката такава оценка не е представена.
3. Фактор „Опасни химични вещества"
 Във връзка с нотификация от КЗП за наличие на изделия със съдържание на опасни вещества, за които са въведени ограничения за употреба и пускане на пазара, съгласно Регламент (ЕО) № 850/2004 относно устойчивите органични замърсители, е извършена проверка на разклонители – визуална и преглед на документи. Не е констатирно съответствие между предлаганите в обекта разклонители и нотифицирания артикул. Не е открито наличие на други от нотифицираните артикули, получени чрез КЗП. 
Заключение:
Операторът е изпълнил задълженията, произтичащи от законодателство по компоненти „Въздух” и не са устоновени нарушения по фактор „Опасни химични вещества”.
При извършената проверката е дадено предписание.

Управителят на търговския обект да собствена оценка за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008г. за вида на превантивните и оздравителните мерки в предвидените случаи от ЗПОЕЩ и за минималния размер на разходите за тяхното изпълнение.
Приоритети за последваща контролна дейност:
· Законосъобразно управление на водите.
· Законосъобразно управление на опасните химични вещества и смеси.

